Mangsa udan utawa "mangsa rendheng" uga mau "mangsa teles" (Basa Jawa Krama: mangsa jawuh utawa mangsa jawah) yaiku mangsa kang njalari curah udan dadi dhuwur ing salah sijiné tlatah ing donya, kang dibandingaké mangsa-mangsa racaké ing sajeroning wektu kang tetep. Mangsa udan kang ana ing tlatah Indonésia kanthi aran iklim tropis. Sajeroning tèknis météorologi, mangsa udan dianggep titiwanciné yèn curah udan ing telung (3) dasarian kanthi runtut luwih akèh 100 mm per mèter pesagi per dasarian lan ora ana mandhegé. Yèn kaanan iki durung nyukupi naging curah udan wis akèh lan deres kaanan kaya mengkéné bisa diarani mangsa pancaroba.